Por que o chocolate non é un bo premio de Nadal para a túa mascota? | Consumer\nUn estudo revela que as intoxicacións en cans e gatos por comer chocolate crecen durante a época do Nadal\nData de publicación: Xoves, 13deDecembrode2018\nO chocolate ten beneficios para os humanos. A súa alta cantidade de antioxidantes convérteno nun alimento con propiedades para protexer o corazón e baixar a presión arterial. Pero tamén leva algúns problemas. O seu contido en calorías é elevado: 100 gramos de chocolate negro equivalen a unhas 540 calorías, case un cuarto da cantidade diaria recomendada. Pero aquí non acaban os seus inconvenientes: o chocolate é moi perigoso para as mascotas. Mesmo, pode ser mortal. Vémolo a continuación.\nA razón pola que o chocolate ten os seus riscos para cans e gatos débese á presenza da teobromina, unha molécula que xera de forma natural a árbore do cacao durante a fotosíntesis e que é necesaria para o seu metabolismo e crecemento. Por tanto, non é un engadido artificial do chocolate, pero se resulta perigoso para estes animais. Trátase dunha sustancia estimulante similar á cafeína que pode orixinarlles malestar estomacal, acelerar o seu ritmo cardíaco e ata producir a súa deshidratación, convulsións e, nos casos máis graves, a morte. “A teobromina é tóxica para a mascota, xa que pode provocar a súa morte se a intoxicación é grave”, di a Fundación Vasca para a Seguridade Agroalimentaria, nun estudo sobre a teobromina.\nChocolate: tóxico para a mascota, non para o seu dono\nAgora ben, o feito de que o chocolate sexa tóxico para a mascota non implica que sexa perigoso para os humanos, máis aló do seu contido calórico, que debe moderarse. O noso corpo si é capaz de metabolizar ou transformar a teobromina en compostos seguros para o organismo a unha velocidade relativamente elevada, o que evita o seu perigo. O problema é que este proceso de degradación non ocorre ao mesmo ritmo en cans e felinos: os seus corpos non son o suficientemente rápidos ou veloces, e a teobromina acaba acumulándose nos órganos do seu corpo, cos consecuentes problemas.\nOs veterinarios da Universidade de Liverpool (Reino Unido) xa advirten nun estudo publicado en ‘Veterinary Record’ de que o risco de intoxicación por chocolate en cans e gatos crece durante as festas de Nadal. E iso que os felinos son menos susceptibles a comer chocolate, xa que son máis selectivos coa súa comida. Pero, en caso de inxesta, tamén pode ser fatal, debido ao seu menor tamaño. Con todo, “aos cans encántalles o chocolate”, di o veterinario Peter-John Mäntylä, coordinador da investigación británica. Por iso, o doutor de animais recomenda manter este doce, tan habitual durante as festas do Nadal, fóra do seu alcance.\nDe todos os xeitos, convén estar preparados para acudir ao veterinario en caso de inxesta accidental. Débese saber proporcionar información previa por teléfono sobre a cantidade tomada e ter preto a etiqueta do produto. No envase ou envoltorio do alimento hai información sobre o contido exacto de cacao, un dato que tamén servirá de referencia ao veterinario para facer unha primeira valoración sobre a gravidade da posible intoxicación alimentaria.\nNin chocolate negro nin branco\nPosto que o elemento perigoso do chocolate para a mascota é a teobromina, o grao de pureza do cacao no produto determinará o risco de intoxicación. Noutras palabras, non é o mesmo que o can ou gato coma unha madalena con labras de chocolate, e contido relativamente baixo deste elemento, que unha onza de chocolate negro puro, moito máis perigosa.\nA cantidade de teobromina dun chocolate depende da calidade e do tipo de cacao. Así, mentres que o chocolate branco apenas contén esta sustancia, unha cantidade pequena de chocolate puro pode supor un perigo.\nA cantidade de cacao que é perigosa para a mascota depende, ademais, do tamaño do animal, xa que isto é o que determina a cantidade de chocolate que o seu corpo pode aceptar sen que supoña un risco: un can pequeno ou un gato soporta menos teobromina que un animal grande, e o risco de que se intoxique co cacao é, por tanto, maior. Por iso, un cachorro de menos dun quilo terá problemas mesmo se inxere unha pequena cantidade de chocolate branco. Mentres que un can duns 10 quilos experimentará unha aceleración dos seus latexados (efecto da teobromina) con 300 gramos de chocolate escuro de baixa pureza, 250 gramos de chocolate puro poderían ser mortais.\nPara evitar riscos, non hai que esquecerse de que o chocolate non é un bo premio para cans e gatos en Nadal. E nunca.\nalimentos para cans alimentos para gatos chocolate saúde cans saúde gatos


Os teléfonos covid do Sergas atenderon preto de 600.000 chamadas dende principio de ano - ValmiñorTV\nInicioGALEGOOs teléfonos covid do Sergas atenderon preto de 600.000 chamadas dende principio de ano\nOs números de teléfono que habilitou a Consellería de Sanidade por mor da covid, o 900 400 116 e 981 215 930, atenderon un total de 577.052 chamadas dende xaneiro ata antonte.\nDo total destas chamadas, 417.063 corresponden ao 900 400 116, o número gratuíto do para consultar dúbidas ou síntomas leves de coronavirus, e co que tamén se pode comunicar para recibir indicacións, no caso de que unha persoa pense pode ser contacto estreito dun positivo, e para solicitar o certificado de vacinación, que se envía mediante un link ao teléfono móbil por SMS. Nos últimos 15 días, esta liña telefónica atendeu unhas 78.000 chamadas.\nEn canto ao número de teléfono 981 215 930, que comezou a funcionar o pasado día 16 de xullo para atender as citas de repesca de vacinación dos maiores de 50 anos, atendeu dende a súa posta en funcionamento un total de 159.989 chamadas telefónicas, das que 7.156 concretáronse en citas.\nEn canto as chamadas atendidas no teléfono 061 desde xaneiro deste ano, ascenden a un total de 706.575, das que 77.210 (un 11%) estiveron relacionadas con pacientes covid. Nos últimos 15 días atendéronse 51.727 chamadas, 5.346 (10%) por covid.\nA Consellería de Sanidade reitera o chamamento á cidadanía para que empregue o número 061 só para emerxencias ou casos graves e aconsella utilizar o número gratuíto do 900 400 116 para consultar dúbidas ou síntomas leves de coronavirus.\nUn ano máis o Trinity College London realizou os seus exames no centro examinador oficial de referencia do inglés do Val Miñor, Royal Celtic Bay, dirixido por Loreto Valenzuela Leyenda. A esta convocatoria presentáronse un […]


Colaboracións ⋆ N + 1 ⋆ TEATRO · CIRCO · DANZA\nSon moitas e diversas as compañías galegas e nacionais polas que Alfredo pasou como intérprete/creador: Lusco e Fusco, Elefante Elegante, Chévere, Teatro Circo Price, San&San, PistaCatro… destacando a súa próxima incorporación á nova creación de Matarile Teatro en coprodución co Centro Dramático Nacional.\nXunto a Beatriz Rubio e Álbaro Reboredo presenta ESPIDA, unha viaxe arredor da idea de xénero a través do non binario, do desexo, da soidade, da vulnerabilidade e da fortaleza. Os corpos circenses, fóra do seu espazo de confort, ofrécense a transitar os lugares do posible.\nDende o 2013 xira coa compañía inglesa “Chipolatas”, co espectáculo GENTLEMEN OF THE ROAD e a versión de catro compoñentes, LA BOMBA. Transcendendo tendencias, capturando corazóns e cruzando fronteiras, estes pallasos desembocan nun espectáculo onde o principal é celebrar. É entón cando o circo atopa teatro e música en directo, un terreo común onde a maxia está asegurada.\nTrailer GENTLEMEN OF THE ROAD\nTrailer LA BOMBA\nAdemais dos teatros, auditorios, prazas e rúas, tamén traballa detrás da cámara como bailarín (Pisando Ovos, Guadi Galego, Sixteen Thunders…)\nAlfredo Pérez Muíño


Blog da Casa da Cultura de O Vicedo: octubre 2016\nEste sábado ás 20h volve o teatro á Casa da Cultura, será neste caso o grupo de teatro afeccionado O Bordelo que nos trae a obra XUBILANDO.\nA obra é apta para todos os públicos e ten diversión asegurada xa que este grupo xa estivo varias veces representando no Vicedo e gusta moito. Entrada gratuita.\nAquí podedes ver unha parte doutra obra representada polo Bordelo:\nProgramación sociocultural para o mes de outubro. Destacamos o teatro tanto profesional (a cargo da compañía Lucecús) como o amateur (co famoso grupo da comarca O Bordelo). Tamén hai que destacar o tradicional desfile de Samaín; desde aquí animamos tanto a nenos e nenas como adultos a participar no desfile do dia 31. Só teñen que traer unha cabaza e unha saba grande ou camiseta branca que quede grande. Despois xa serán caracterizados e maquillados na Casa da Cultura xusto antes de saír ao desfile.\nDurante a semana anterior prepararemos calabazas grandes e decoracións para ambientar as zonas do desfile.


Un recoñecemento a 19 anos poñendo en marcha as andainas en Galicia\nRosa Tedín | Ourense | 18 de julio de 2014\nJosé García-Calvo 'Willy' foi galardoado cunha distinción ao mérito deportivo da Xunta. Desde 1999 é responsable das rutas culturais da Universidade de Vigo\n“Licenciado en Educación Física, técnico deportivo do campus de Ourense e impulsor de deportes da natureza na provincia de Ourense. É toda unha institución no mundo do sendeirismo e fundador de andainas tan populares como a de Allariz (XVII edición) ou a de Ourense (XI edición). Autor de distintas publicacións, como deportista participou en destacadas competicións como a Marathon des Sables no deserto africano”. Por estes méritos, a Xunta de Galicia vén de outorgar unha das súas distincións ao mérito deportivo a José García-Calvo Willy, responsable das rutas culturais da Universidade de Vigo e do Obradoiro de Supervivencia que se realizan cada curso académico, entre outras cuestións.\nGarcía-Calvo foi un dos 35 premiados, entre os que se atopaban deportistas, adestradores, árbitros, clubs, eventos e patrocinadores, recoñecidos na edición 2014 destes galardóns. Cada un deles recolleu de mans do presidente da Xunta de Galicia, Alberto Núñez Feijóo, o diploma e a insignia que recoñece a súa traxectoria a prol do deporte nun acto celebrado no Auditorio Municipal de Cangas o venres 12 de xullo. “Sempre é unha satisfacción e unha ilusión que se acorden dun e que lle recoñezan o traballo feito, sobre todo se o que se recoñece é toda unha traxectoria persoal ou profesional. Son xa 19 anos facendo andainas por Ourense e por Galicia adiante e ese é o maior orgullo que teño”, explica o homenaxeado.\nPartindo de cero\nTodo comezou, explica, cando aínda sendo militar, un amigo e el decidiron ir a Madrid a participar nunha proba que consistía en percorrer 100 quilómetros en 24 horas. “A pesar do mal tempo rematamos o percorrido en 18 horas e a experiencia encantounos. De regreso a Ourense, pensei que podía ser moi interesante facer aquí algo parecido. Dividín os quilómetros e o tempo á metade e así naceu a andaina de Allariz, que comezou con unhas 350 persoas hai 18 anos e hoxe son xa máis de 800 os andaríns que participan nela”, comenta este zamorano, ourensán de adopción.\nPoucos anos despois, en 1999, indica, comezou a colaboración coa Universidade de Vigo. “Un día chamoume Pino Díaz, que por aquel entón era a responsable do Servizo de Deportes do campus de Ourense, e me dixo que lles gustaría facer algo co gallo da celebración do Xacobeo 1999. Puxémonos en marcha e ese ano fixemos seis rutas de preparación e a principios de maio realizamos durante tres días o Camiño de Santiago. Foi unha primeira experiencia que resultou moi ben e que acabamos repetindo”, salienta. A partir desa data, cada curso académico el é o encargado de coordinar unha programación de rutas culturais universitarias que cada curso leva aos amantes das andainas por toda Galicia, para descubrir novas paisaxes e experiencias camiñando e compartindo conversa. “A día de hoxe, as rutas culturais da Universidade xa están moi asentadas e contan cun público moi fidelizado ao que cada ano se lle suma máis persoas. O balance que fago delas é fantástico, tanto desde o punto de vista deportivo e cultural como, e sobre todo, humano”, apunta García-Calvo.\n“Eu non inventei as andainas, o meu mérito foi ter sido o seu precursor en Galicia e traballar na súa posta en marcha e consolidación durante case dúas décadas”, indica o homenaxeado. Nesta tarefa de pór en marcha e consolidar andainas por toda a xeografía galega, explica que foi decisiva a súa formación e experiencia no exército, onde estivo 45 anos e onde chegou a ocupar o cargo de coronel. “Todo o que fixen despois de estar no exército bebe do alí aprendido”, comenta. Coa visión que da coñecer como estaba aos seus inicios o sector e como está agora, salienta que o panorama actual das andainas en Galicia “é de dez”. “Agora o importante é que as andainas non perdan o seu espírito. Nas andainas o protagonista debe ser única e exclusivamente o andarín, sen máis estorbo nin competición. A idea é gozar do camiño, da paisaxe e da compaña e punto”, subliña por último Willy.\nPuede ver este artículo en la siguitente dirección http://stadiosport.opennemas.com/articulo/deportes/reconecemento-19-anos-ponendo-marcha-andainas-galicia/20140718022759018414.html


González Formoso considera a Escola Coruña\nEntre eles destaca a Escola Coruña, creada hai quince anos na rexión de Tonghor Yoff-Dakar(Senegal) na que estudan uns 120 nenos e nenas da localidade e que serve ademáis como centro sociocomunitario para a formación de adultos, dispensario de primeiros auxilios e sede da iniciativa “Coruña Cura”, un programa de atención médico-sanitaria despraza cada ano dende Galicia a esta zona a médicos e enfermeiras voluntarios que se ocupan de atender cuestións de saúde e promover hábitos saudables entre a poboación\nFernández-Obanza explicou o funcionamento do centro e agradeceu o apoio da Deputación durante este tempo para crear e facer crecer un centro de referencia, cuxa labor trascende hoxe o ámbito educativo.\nO presidente de Ecodesarrollo Gaia comunicou tamén que a ONG ten previsto traer á Coruña á directora do centro o vindeiro outono para dar a coñecer o importante labor que a solidariedade coruñesa está facendo posible nesta rexión senegalesa.\nPola súa banda, González Formoso agradeceu a visita e comprometeuse a seguir mantendo o apoio da institución provincial a “un proxecto emblemático nas políticas de cooperación exterior da Deputación. Un proxecto que nos eche de orgullo porque asocia o nome da Coruña a accións que cada día contribúen a mellorar a educación, a saúde e as condicións de vida de centos de persoas”.\nA Deputación da Coruña destina este ano 175.000 euros a financiar proxectos de axuda ao densenvolvemento en diversos países de América Latina e África en colaboración con numerosas ONG e asociacións sen ánimo de lucro da provincia.\nAdemáis cofinancia actividades como o programa “Vacacións en paz para nenos saharauis ou un programa de acollida temporal durante o verán para nenos da rexión rusa de Briansk, onde aínda seguen patentes os efectos da catástrofe nuclear de Chernobil.


A Garda Civil destinará once axentes ao novo punto de atención de Vilanova, que abrirá mañá e tarde - Pontevedra Viva\nSimón Venzal, Maica Larriba e Gonzalo Durán\nA Garda Civil destinará once axentes ao novo punto de atención de Vilanova, que abrirá mañá e tarde\nMércores 9 de Xuño, 2021 ás 16:39 do Mércores 9 de Xuño, 2021\nO novo punto de atención cidadá da Garda Civil en Vilanova de Arousa xa ten vía libre. Trátase dunha vella reivindicación da veciñanza e o Concello e semanas atrás a Subdelegación do Goberno anunciou que se escoitaría. Agora, acaba de firmarse o convenio que o fará realidade.\nO alcalde de Vilanova, Gonzalo Durán, e o coronel xefe da Comandancia da Garda Civil en Pontevedra, Simón Venzal, asinaron o convenio este mércores nun acto presidido pola subdelegada do Goberno en Pontevedra, Maica Larriba. Unha vez formalizado, o Concello poderá empezar coas obras para habilitar o local que acollerá aos gardas.\nO coronel Venzal deu a coñecer que haberá 11 axentes destinados a este novo punto e que a Garda Civil prestará atención as 24 horas do día, aínda que tan só fará atención ao público durante o día, en horario de mañá e tarde.\nO alcalde, pola súa parte, adiantou que confía en que no prazo dun mes estarán rematadas as obras do novo local. Trátase dun "local comercial amplo" que agora hai que adaptar ás necesidades da Garda Civil en base a un proxecto "xa rematado e contratado a unha empresa". Agarda que esta mesma semana poidan empezar a poñer tabiques.\nGonzalo Durán lembrou que a presenza da Garda Civil en Vilanova é unha demanda da veciñanza desde que hai máis de corenta anos perderon o vello cuartel e que mesmo se chegou a crear unha asociación para reclamalo. Agradeceu a "prontitude e dilixencia" da Garda Civil e da Subdelegación do Goberno para facelo realidade.\nA subdelegada recoñeceu que se trata dunha "demanda histórica" e que este convenio asinado este mércores era o "paso definitivo" para que o Concello poña o local a disposición da Garda Civil.\nLarriba manifestou o seu desexo de que este novo punto de atención cidadá estea operativo no verán, "o máis rápido posible", xa que Vilanova é un concello "eminentemente turístico" no que aumenta a poboación no verán e, polo tanto, tamén as necesidades\nVilanova de Arousa recuperará o posto da Garda Civil no verán


Amor e o PP dilapidaron en escaso tempo a confianza que lle depositaran os amienses – SOCIALISTAS AMES\nAmor e o PP dilapidaron en escaso tempo a confianza que lle depositaran os amienses\nHome/PSdeG/Amor e o PP dilapidaron en escaso tempo a confianza que lle depositaran os amienses\nMiñones, cualifica ao goberno como “un barco sen norte que corre un serio perigo de afundirse”.\nOs socialistas de Ames definen esta etapa como a máis escura da historia de Ames\nEstán a piques de cumprirse os dous anos da chegada do Partido Popular ao goberno de Ames, e polo tanto os Socialistas de Ames consideramos que é un bo momento para facer unha valoración do que significaron estes dous anos para os e as amienses.\nQueremos empezar lembrando que durante anos os líderes do PP de Ames se dedicaron a dar leccións de como había que facer as cousas e de como había que gobernar, criticando e obstaculizando en todo momento calquera acción ou proposta que o anterior goberno socialista pretendía levar adiante, podemos definilos como unha oposición despiadada e desleal. Pero unha vez que aterraron e se puxeron ao fronte do goberno municipal, todas aquelas promesas e solucións desapareceron e se converteron en deixadez, desgoberno, derroche, intentos por silenciar á oposición, falla de xestión, desplantes aos veciños e veciñas, … e enfrontamentos entre os propios compañeiros que conformaban o equipo de goberno.\nEste goberno, desde o seus inicios amosou unha total despreocupación e desinterese polos asuntos municipais e centrouse en librar unha batalla interna que fixo que se esquecesen das necesidades máis básicas da nosa localidade. Sen ser capaces, ademais, xestionar o día a día do concello amosando unha total incapacidade e unha neglixencia preocupante. O portavoz do Grupo Municipal Socialista, José Miñones, cualifica ao goberno como “un barco sen norte que corre un serio perigo de afundirse”, xa que Amor e o PP “non fan máis que andar á deriva sen ser capaces de xestionar e levar a bo porto o barco municipal”. Miñones, afirma estar perplexo ante a deixadez amosada, e di que “se non chega a ser polos traballadores e os técnicos municipais o concello tería que botar o peche”.\nA TAXA DO LIXO. UNHA PROVOCACIÓN AO RURAL\nA realidade é que ao pouco de chegar ao goberno preferiron enfrontarse aos veciños e veciñas do rural impoñéndolle con carácter retroactivo a taxa do lixo o que provocou protestas veciñais como nunca se tiveran levado a cabo en Ames. E foi nese momento cando tanto o alcalde, Santiago Amor, coma o seu segundo, Ramón G. Argibay, amosaron un escaso talante e falla de capacidade para escoitar e atender aos afectados que se uniran nunha plataforma.\nE bo non esquecer que miles de persoas se viron prexudicadas por esta decisión unilateral do goberno popular, que aínda a día de hoxe se atopa sen unha resolución definitiva e co cabreo dos veciños e veciñas que tiveron que desembolsar unha cantidade importante de cartos por unha taxa sen sentido e creada de costas á cidadanía.\nUNHA XESTIÓN CONTRARIA AOS AMIENSES\nPero, esta xestión contraria aos amienses queda tamén patente no desmesurado incremento da carga tributaria e impositiva, subindo algunhas taxas ata un 50 por cento; no atraso no pago das subvencións e axudas ás asociacións e colectivos locais, co que as están afogando economicamente; a falla de resolución e a tardanza en asuntos coma o do transporte adaptado, a segunda escola infantil de Bertamiráns, as actividades de prevención contra a drogodependencia, o acordo con Brión sobre o servizo de emerxencias; ou o cambio no servizo de recadación do cal se ía a encargar a Deputación Provincial e supoñería un importante aforro, e resulta que actualmente houbo que prorrogarlle o contrato á empresa que o xestionaba anteriormente, co que estamos pagando dobremente polo servizo, sen ter en conta a reducción importante na atención ao público.\nEstes que citamos con anterioridade só son un exemplo da nefasta xestión desenvolvida durante este tempo polo goberno que encabezaron durante a maior parte do tempo Santiago Amor e Ramón G. Argibay, co cal ambos son cómplices da situación de abandono que sufre o noso concello, aínda que algún deles, tal e como apunta José Miñones “parece que tomou posesión como concelleiro fai un par de meses e non ten ningunha vinculación con nada do acontecido”, -en referencia clara a Argibay.\nA ÉPOCA MÁIS ESCURA DA HISTORIA DE AMES\nPero sen dúbida o episodio máis escuro desta etapa foi a guerra civil aberta no seo do Partido Popular de Ames, onde o choque de egos e a loita polo poder no concello rematou coa escisión de seis concelleiros e concelleiras do equipo de goberno tendo que pasar ao grupo de non adscritos. Ese enfrontamento e posterior liorta ocasionou que Ames protagonizara informacións nos xornais e outros medios de comunicación pola bronca e as pelexas. “Foi unha etapa vergoñenta e humillante para os veciños e veciñas de Ames, posto que a ambición e a falla de responsabilidade amosada por ambos bando foi esperpéntica”, matiza José Miñones. Pola súa banda, o secretario xeral do PSdeG-PSOE de Ames cree que o Partido Popular en xeral e Santiago Amor en particular, demostrou en todo este proceso a súa escasa capacidade para liderar e facerse respectar polos seus, e iso “é algo que a xente percibiu na rúa e que causou preocupación”, ademais de que o alcalde e o PP “dilapidaron en escaso tempo a confianza que lle tiñan depositado os amienses no 2011.\nUN GOBERNO EN MINORÍA\nPero o verdadeiro problema é o futuro que temos por diante, xa que agora o goberno municipal está formado por cinco concelleiros e concelleiras que deben de realizar as funcións que antes facían once; e se antes a xestión era pésima o que nos espera de agora en diante é o caos. Os Socialistas en reiteradas ocasións lle pedimos ao alcalde que asumise as súas responsabilidades e comezase a gobernar, pero prefire estar á espetativa e que sexamos os membros da oposicións os que lle traslademos propostas e lle digamos como ten que gobernar. E toda esta falla de operatividade e de actuación municipal está a ocasionar que Ames, que era un concello punteiro en Galicia e pioneiro na aplicación de políticas sociais e de xestión, estea caendo ao vagón de cola. Explica Miñones que “Amor foi capaz en apenas dous anos de derrochar toda a herdanza recibida do anterior goberno socialista, e de frear o progreso e o desenvolvemento de Ames”, e aínda que algúns preténdeno achacar a actual situación económica, a responsabilidade fundamental é a situación política xerada polo Partido Popular de Ames.\nNO PARTIDO SOCIALISTA TRABALLAMOS CON RESPONSABILIDADE\nOs Socialistas de Ames estamos intentando polo noso sentido de responsabilidade que este “barco non vaia a pique”, -segundo di Miñones- e traballamos a reo para facer propostas e tratar de axudar para que os veciños e veciñas de Ames non teñan que sufrir o desgoberno de Amor, nin se vexan recortadas as súas necesidades, aínda que temos que manifestar que “é moi complicado poder dialogar con este goberno, xa que o seu alcalde non está acostumado a escoitar e vive noutra realidade”, apunta José Miñones. “Non é consciente aínda da situación na que se atopa e hai veces que da impresión que tampouco lle preocupa demasiado”, conclúe o portavoz municipal.\nPola súa banda o secretario xeral dos Socialistas de Ames, explica que ante esta nova etapa e a nova situación “decidimos que temos que dar un paso ao fronte e asumir a nosa responsabilidade como grupo maioritario”, por iso no PSdeG-PSOE se Ames se acordou reestruturar o Grupo Municipal pedíndolle a todos os seus membros un sobreesforzo e unha maior dedicación aínda, xa que “temos que estar permanentemente controlando e fiscalizando ao goberno e atendendo as necesidades dos amienses”, recalca Francisco Villaverde, e tamén dentro da executiva local se reforzará o traballo e o esforzo para recoller e impulsar propostas e políticas que redunden no beneficio da cidadanía. “É a hora da política e é o momento de demostralle á xente que nós estamos aquí polo interese xeral e por axudar e mellora a calidade de vida dos amienses, non para beneficiarnos persoalmente nen para presumir de cargo ou do poder que temos. Nós estamos e estaremos ao lado de quen necesite a nosa axuda”, remata Villaverde.\nBy PSdeG-PSOE de Ames|2013-05-31T16:54:44+00:00Maio 31st, 2013|PSdeG|0 Comments


Europa Press 10 julio 2020 20:36 h.\nImaxe de arquivo dunha terraza en Ribadeo.\nSegundo cálculos de Acisa, tres dos catro millóns de euros de perdas están relacionados coa cancelación da feira Ribadeo Indiano\nO peche de establecementos de comercio e hostalería durante cinco días de catorce municipios da comarca lucense de A Mariña para tratar de frear o brote de coronavirus levará uns catro millóns de euros de perdas, segundo cálculos da asociación de empresarios Acisa Ribadeo.\nO xerente de Acisa, Jesús Pérez, precisou que é unha avaliación inicial, da que uns 3 millóns de euros de perdas corresponden cancelación da feira Ribadeo Indiano, que non se celebrará "por responsabilidade e seguridade", dixo.\n"Agora temos que engadir esta nova situación pola que estamos a atravesar e coa que non contabamos. Estimamos as perdas ocasionadas polas cancelacións en hoteis e na restauración nun millón de euros máis", precisou.\nNa mesma liña, informou de que desde o domingo pasado han rexistrado unha cancelación de 95 "% das reservas en hoteis para esta semana e máis do 75 % para todo o mes". Ademais, "os restaurantes perderon cerca do 85 % da súa facturación con respecto á pasada semana".\nComercio e hostalería de Ribadeo perderán 4 millóns de euros polo...


Ourense: Hai entroido!\nNin a choiva, nin a neve, nin o temporal, nin a ditadura foron quen de matar o entroido. Dano fixéronlle os anos escuros, que tampouco é de lei non dicilo, mais Ourense é entroido e aquí si que somos unha auténtica potencia. Máis alá do triángulo máxico, a verdadeira locomotora deste movemento lúdico que lle dá a volta ao mundo e aos costumes, por toda a provincia reivindican a súa singularidade os personaxes e as máscaras deste ciclo anual. E mesmo costumes tan singulares como os do meco das Teixugueiras, a festa de irmandade entroideira de Barcia e Vilaverde, o Rei de Covelo ou tantas e tantas citas que marcaron estes días. Viana, Vilariño, O Bolo, Toén, Maceda, Esgos, Manzaneda, Bande, Sarreaus, A Merca, Maside, Ourense, Boborás ou Cartelle, entre outros municipios, apostan polos seus sinais de identidade. Por facer da festa na rúa o espazo de convivencia veciñal e por celebrar ese tempo no que se lembra que a vida está para gozala e para poñer na picota, non só na de Laza, a realidade cotiá.\nO tempo de entroido é o que fai de Ourense unha referencia. Ese reclamo que esgota a oferta hoteleira e fai que os pobos se enchan de xente e os veciños reivindiquen unha historia e unhas orixes das que se senten fachendosos. E cada vez son máis os novos peliqueiros, boteiros, cigarróns ou felos -e todos os personaxes que se queira citar- que se suman ao entroido con cada nova convocatoria. Converter o entroido nun dos argumentos para potenciar a provincia xa é algo que se está a facer. Agora compre que non se altere a festa e que se manteñan os sinais de identidade.\nEntroido Manzaneda Esgos Viana do Bolo A Merca


CO2 Y Cambio Climático by poliaminas 962 views\nEste é o meu traballo e chamome Alejandro, e aquí explico as causas e consecuencias do cambio climático.\nHola, sou un alumno de 6ºB e aquí explico as causas e consecuencias do cambio climático.\n1. CAUSAS E CONSECUENCIAS DO CAMBIO CLIMÁTICO HECHO POR ALEJANDRO PEREIRO 6ºB C.E.I.P.ANTONIO PALACIOS CURSO 2016/17\n2. Indice 1. Que é o cambio climático? 2. Causas do cambio climático. 3. Consecuencias do cambio Climático\n3. Que é o cambio climático? É a variación global do clima, supón un dos máis grandes problemas aos que se enfrenta a humanidade. é jhf\n4. Causas do cambio climático AUMENTO DO EFECTO INVERNADOIRO Parte da calor que a Terra recibe do Sol é emitida de novo á atmosfera e retida polos gases de efecto invernadoiro (GEI) que non deixan escapar esta calor ao espazo exterior. Ao aumentar a cantidade de GEI na atmosfera, aumenta a temperatura da Terra provocando o quecemento global. A maioría dos GEI son emitidos polo ser humano e son o Dióxido de carbono, metano e óxido nitroso. O principal é o dióxido de carbono que se produce coa queima de petróleo, carbón e gas natural.\n5. Consecuencias do cambio climático AUMENTO DA TEMPERATURA: O aumento da temperatura da Terra superior a 2 graos faría incontrolables as consecuencias do cambio climático. PERDA DO XEO QUE PROVOCA: Debido ao quecemento global derretese o xeo dos polos provocando o aumento do nivel do mar. MIGRACIÓNS FORZOSAS: Debido á almarmante subida do nivel do mar, os habitantes dalgunhas illas de Oceanía deben abandonar as súas terras. CAMBIOS FENOLÓXICOS: Cambios no comportamento dalgunhas especies: aves que non migran, plantas que florecen aves de tempo, etc. CATÁSTROFES NATURAIS: Ademáis do aumento da forza dos furacáns, existe unha tendencia crecente no número de fenómenos climáticos extremos: tornados, tormentas intensas, secas prolongadas...\n6. Fontes ● CONTENIDO: http://escuelavirtual.edebe.com/moodle/mod/scorm/player.php?a=163&scoid=15124 ● FOTOGRAFÍAS E IMAXES: https://www.google.es/\n7. CAUSAS E CONSECUENCIAS DO CAMBIO CLIMÁTICO TRABAJO SOCIALES HECHO POR ALEJANDRO PEREIRO LÓPEZ 6ºB C.E.I.P.ANTONIO PALACIOS CURSO 2016/17 TUTORA: MIRIAM LEIRÓS\nCómic carlos casares\nComic de Carlos Casares por Jaime y Simón


A Deputación celebra o Día da Música - Noticias del Morrazo\nInicio Morrazo A Deputación celebra o Día da Música\nA Deputación celebra o Día da Música\n“Non hai nada como poder estar en espazos onde a cultura o impregna todo”, asegurou Carmela Silva quen, emocionada, amosou a súa ledicia ao ver a rúa, o espazo público, recuperado pola cidadanía na celebración do Día Internacional da Música. A presidenta da Deputación quixo aproveitar a celebración desta efeméride, en Pontevedra e en Vigo ás 20.00 horas, para facer un recoñecemento á xente da cultura: “durante o confinamento a cultura, e particularmente a música, foi a que nos mantivo con raios de esperanza, de xeito altruísta, e agora lle temos que devolver todo o que nos deron”.\nA presidenta da Deputación destacou que a vontade do goberno provincial era que “o noso primeiro acto público estivera ligado á música” e, deste xeito, adiantou a hoxe a celebración do Día Internacional da Música, que se celebra o 21 de xuño, con dous actos nos que a música, as artes escénicas e a plástica se deron cita. “Queríamos que a Deputación saíra de novo ás rúas e queríamos facelo nun primeiro acto público con música, con estes acordes que nos fan ser tan felices”, destacou a presidenta provincial.\nEn Pontevedra o espectáculo correu a cargo de Nelson Quinteiro quen realizou unha actuación multidisciplinar na escalinata exterior do Pazo provincial. Quinteiro, xunto aos músicos Brais González, Álvaro Cardalda, Iago Prieto e Roi Adrio mesturaron as melodías de “Músicas de Domingo” coa pintura ao vivo de Alba F. Troiteiro e a danza de Iván Villar. Mentres os músicos e o propio Quinteiro ocupaban a parte baixa das escaleiras, interpretando as diferentes pezas musicais e interactuando co numeroso público asistente, o bailarín danzaba nas escaleiras e a artista situábase na parte superior, xunto ás portas de acceso ao edificio, elaborando un gran cadro que representaba unha nena cun corazón entre as súas mans, simulando a parte emocional da música.\nTrala celebración do Día Internacional da Música en Pontevedra, ás 20 horas a Porta\ndo Sol de Vigo toma o relevo coa actuación “Quen canta o seu mal espanta”, protagonizada por Macarena Montesinos e Nuria Sotelo. Novamente a música, neste caso do cello, mesturarase coa danza, nunha peza flexible e visual, transmitindo todo “o bo” que trae a música “para espantar – tal e como destacou a presidenta- hoxe máis ca nunca, o mal”.\nArtículo anteriorDoce años y medio de cárcel para el hombre que intentó asesinar a su pareja en su vivienda de la calle San José de Cangas\nArtículo siguienteO Galp Ría de Pontevedra destinará as axudas europeas a trece proxectos da área\nAlerta sanitaria: primeiro caso sospeitoso de varíola do mono en Galicia\nRueda deixa a presidencia do PP provincial e Luis López asume as súas funcións de xeito interino\nUn Xulgado ordena convocar o pleno da Deputación denegado ao PP para esixir a dimisión da súa presidenta pola contratación irregular da súa cuñada\nMoaña destina casi 15.500 euros a hormigonar el Camiño da Quinta de Domaio\nRedacción - 7 octubre 2020\nLos contagios en las áreas de Vigo y Pontevedra se disparan con 31 casos...\nMarcha cívica por Moaña de los familiares de las víctimas del Covid en la...\nRedacción - 2 agosto 2020\n“Hoxe de tarde non hai ningún médico en Moaña”\nEl PP de Vilaboa exige al gobierno local que limpie los...\nLos negocios y las familias en exclusión no pagarán la basura...


Federación EFA Galicia - Dimanización do Centro Comercial Aberto Piñeiral\nDimanización do Centro Comercial Aberto Piñeiral\nA iniciativa Centro Comercial PIÑEIRAL, inaugurada fai tres anos, está a formar parte fundamental da aprendizaxe do alumnado, entre as tarefas desenvolvidas nel están:\nElección dos establecementos que conforman o centro comercial.\nDeseño da planta comercial.\nAprovisonamento dos produtos para a súa posterior venda.\nMontaxe dos escaparates.\nSimulacións de compras, vendas, devolucións, reclamacións, ...\nCambios de tempada.\nOfertas – rebaixas – promocions – ...\nA actividade estrela deste mes tiña como obxectivo a dinamización do centro Comercial. Por en marcha técnicas para fomentar a visita a un centro comercial de diferente público. Para elo e, con motivo do antroido, organizaron un concurso de disfraces.\nCada persoa do ciclo tiña a súa responsabilidade, de feito tiveron varias reunións de traballo na que se abordaron:\na organización e o deseño do local para este tipo de actos,\na publicidade e difusión do evento\nos premios e a súa cuantía,\na cartelística, a iluminación , ...\nParticiparon no evento o redor de 100 persoas das que unha gran maioría estaban disfrazadas.\nA actividade durou aproximadamente 3 horas nas que todos os participantes se divertiron e o mais importante e que conseguiron que o alumnado de comercio se sentira protagonista polo éxito que tivo este acto.\nFotografías de parte dos premiados.


felices lecturas, o blog da biblioteca do IES Moncho Valcarce: O último nobel de literatura: Jean-Marie Gustave Le Clézio\nO último nobel de literatura: Jean-Marie Gustave Le Clézio\nJean-Marie Gustave Le Clézio (Niza, 1940) foi distinguido o pasado día 9 co Premio Nobel de Literatura 2008. O xurado considérao como un escritor da ruptura, da aventura poética e do éxtasis sensual. Din del que é un explorador da humanidade que vai máis alá e que entra nas entrañas da civilización .\nOs relatos nos que Le Clézio critica valores da civilización occidental e nos que introduce episodios autobiográficos influiron poderosamente na decisión do xurado, que así se decanta por marcar distancias coa cultura que merece a catalogación de oficial.\nEntre os traballos de Le Clézio destacan, segundo os críticos literarios franceses, as novelas O africano (2004), Onitsha (1991) e, sobre todo, Urania (2006), que en Francia e Norteamérica obtivo moi bos resultados comerciais.\nO novo premio Nobel, fillo de francesa e de inglés, estudiou Literatura e foi docente en Bristol, Londres e Aix en Provence. Actualmente vive en Novo México, EEUU. Trátase dunha persoa de formación multicultural, que escribe habitualmente en francés.\nLe Clézio é o décimocuarto escritor nacido francés que acada este recoñecemento .\nPodedes ler algunha obra que temos na nosa biblioteca como esta, traducida ao galego pola editorial Xerais.\nPublicado por Endora en 0:33\nEtiquetas: escritores, Le Clézio, Nobel\nvemos que vos interesa a lectura pasadevos polo noso blog


Plano valgo deformidade dos nenos - Valgus Pro\nPlana hallux de pé en nenos — como para evitar as consecuencias?\nPlana hallux pé o neno é unha grave patoloxía, que o tratamento debe ser seleccionados individualmente. Unha vez que o bebé comeza a camiñar, pasa unha pequena fiestra de tempo antes de que a súa andaina deixará de ser estraño e inseguro. Pero algúns adultos aviso de que o seu fillo segue a torpes paso na superficie interna do pé. Este defecto é chamado de valga pé.\nInformación xeral sobre a enfermidade\nOs expertos observan que, por deformación caracterizada pola redución do arco do pé e o eixe do membro faise X-shaped. Talón e os dedos se desenvolve fóra, baixou parte media do pé. A campaña fai estraño, e un pouco cando camiñando axiña se cansa e se queixa de dor nas pernas.\nSinais visibles de patoloxía\nSaber o que é valga pé en nenos, os pais poden comprobar que hai defecto na migallas. Para iso, o neno debe estar de pé e impacto xeonllos. Nesta posición, a distancia entre os bordos dos nocellos debe ser de máis de 5 cm.\nAlgúns síntomas son visibles cando camiñando:\no bebé non ocorre con todo o pé, pero só na parte interna;\nestraño marcha incerto pasos;\narrastrando os pés ao camiñar;\nfatiga durante o paseo.\nTodos estes síntomas (excepto os dous primeiros) pode ser visto en nenos que están a tomar os seus primeiros pasos. Pero co desenvolvemento de habilidade, mentres camiñaba, como regra xeral, todos os síntomas desaparecen. Outra cousa, se o neno ten moito que anda só, e o último síntomas esquerda. Non entrar en pánico, pero para mostrar un bebé o médico debe.\nCausas Plana hallux defecto\nHai dúas formas de enfermidade — conxénitas e adquiridas. Sinais de nenos menores de 3 anos indica que no útero cambios. Pero a orixe da enfermidade en nenos con máis idade de atopa o médico, con base nos resultados das súas investigacións.\nAs razóns que inflúen no desenvolvemento do defecto inclúen:\ndanos mecánicos á lesión no pé;\nescollido o tamaño mal e incómoda zapatos;\nenfermidade infecciosa que sufriu o neno;\npouco desenvolvida conxunta e o tecido muscular, non permitindo que para manter o pé en posición correcta\nraquitismo, despois de que a debilitar os ósos, o que afecta o cambio de pé;\ndieta desequilibrada (falta de minerais e vitaminas).\nPara aclarar as razóns para o desenvolvemento da valga do pé está facendo o correcto investigación, a continuación, o médico colle tratamento.\nA extensión da enfermidade\nHai 4 graos de valga trastornos que difiren na gravidade da aparición e a gravidade do defecto:\nPrimeiro grao. Normal ángulo de deflexión de non máis de 15 graos. Nesta fase, a patoloxía responde ben ao tratamento conservador métodos.\nSegundo grao. O ángulo de deflexión non exceda de 20 graos. Esta condición é con éxito corrixido por masaxe, ximnasia, fisioterapia.\nTerceiro grao. O ángulo de deflexión non máis de 30 graos. Defecto corrección é difícil, o tratamento é moi longo, pero con boa terapia, a persistencia dos pais e médicos, o prognóstico é favorable.\nCuarto grao. Unha desviación da norma superior a 30 graos. Neste caso, o tratamento conservador non, intervención cirúrxica.\nComo se pode ver, as dúas primeiras fases da enfermidade responden ben ao tratamento conservador — corrección é moi sinxelo e non é longa. Co terceiro e cuarto grao moito máis complicado.\nDiagnóstico de valga chave de pé\nDiagnosticar unha enfermidade dun neno cirurxián ortopédico. Diagnosticados sobre a base do exame e atribúe probas adicionais, que inclúen ordenador plantography, raios x dos pés, podometry. Se o diagnóstico é feito sen a estes estudos, ten que consultar o outro médico.\nMoitas veces, os nenos con valga patoloxía enviado para unha consulta cun neurólogo para descartar problemas co sistema nervioso Central e periférico. Unha vez que atopar todas as causas que resultan en deformación dos pés, o médico define o tipo de lesións segundo etioloxía:\nA deformación é estática. Esa perda é detectado cando postura incorrecta.\nO estruturais deformación. Neste caso, o defecto é conxénita causas. Normalmente, cando este curvatura deixar o talus está ubicado correctamente con un desvío en dirección.\nCompensatorias deformación. O bebé pasa dos funcional deformación do pé con un reducido tendón de Aquiles e canteadas pernas.\nDeformidade corrección. Este defecto ocorre se un neno está inadecuadamente tratado ou non tratados con convencional pés planos.\nEspástica nervioso tensión. A razón para a curvatura — incorrecto funcionamento do córtex cerebral. Como resultado, non son frecuentes espasmos das extremidades.\nDeformación nerviosas. Xeralmente unha consecuencia da complicada polo encefalite ou polio, trasladado na infancia.\nCorruptio est instabilis. Formado en raquitismo.\nAs consecuencias da lesión. Aos cambios do pé pode causar fracturas dos ósos do pé (o nocello), ligamentos rotos, lesións a cadeira e coxa.\nTratamento do PLAN-valga a pé en un neno é escollido en función da idade e o grao de deformación. Se patoloxía é conxénita, que se usa para estudos especiais. Se vostede atopa enfermidade, talas levar a cabo a instalación, fixación de vestir ou tala, que son fixados membros. O bloqueo elemento é seleccionado polo médico-ortopedia. Adquiriu defecto do pé pode ser modificado de forma ampla.\nO positivo efecto terapéutico alcanzado por unha serie de procedementos. Papel importante no tratamento e ter un baño de pé. Para o procedemento esixe a temperatura da auga é de preto de 40 graos. En auga quente engadir o sal do mar. En este tratamento solución as pernas do bebé debe ser de 30 minutos.\nPara mellorar a acción en un recipiente de auga, poñer a masaxe pad e pedir-lle para camiñar sobre el. O procedemento fortalece os músculos sen excesiva tensión no pé. A primeira vista, este proceso parece inútil, pero cando se usa regularmente para curar a pé posible.\nMasaxe — un método que tamén ten como obxectivo a liberar a tensión nos músculos dos músculos e ligamentos ser elástico e forte. Promove o desenvolvemento normal dos membros e mellorar a circulación.\nMasaxe con Plana hallux a pé comeza na parte de atrás, a continuación, unha masaxe de costas e nádegas, a continuación, as pernas para os pés. Imos considerar as fases de masaxe terapéutica:\nOs movementos son suaves e bombeo, está dirixida ao longo de volta para o pescozo. A continuación, dobrado dedos fregando a súa volta, unha banda movendo para arriba e outro abaixo. Completar masaxe nas costas fregando movementos.\nA columna vertebral e realizar masaxe da parte inferior das costas.\nO gluteal rexión, para acariñar o partido de volta dos dedos ou realizar luz Pat.\nMasaxe nos pés da coxa para xeonllo covinhas balón, a continuación, toda a volta da perna tramo.\nBecerro flexión e relaxante movementos, fregando, tremendo.\nEspecial atención debe ser dada para masaxe. Fregando e acariciar o suco entre os dedos e o talón.\nAdemais de baños e masaxe, o médico pode prescribir outro suplementario procedementos. Xeralmente en valga a pé é recomendable:\nbotas ou ozocerite baños;\nunha aplicación de barro;\nandar descalzo sobre pedras, area, Mat.\nPara reforzar o efecto de masaxe vai axudar especiais de exercicios que podes facer na casa:\nxirar os seus pés cara a dentro;\nflexión da parte traseira do pé;\nflexión do pé e os dedos;\nadherencia sola pequenos xoguetes, bolígrafos, lapis (médicos suxiren para debuxar con lapis de que ten os pés);\na rotación dos pés.\nPara estar seguro da correcta exercicio, é recomendable acudir a un especialista. E, a continuación, dada a complexidade de todos os exercicios que podes facer na casa, sen asistencia.\nZapatos con hallux valgus defecto debe ser ortopédica e coñecer algúns dos requisitos:\nDuro, botas altas parte do lado e o talón debe ser ríxida e alta. É necesario para un axuste axustado talus-calcaneal e nocello.\nAxustable e cómodo parafusos que firmemente pechar a pé, pero non pode ferir.\nA bordo superior debe ser suave.\nA presenza de talón e dereito exclusivo. Orthotics no talón chamado "Thomas talón" — o seu interior lonxitude do exterior 1,5 veces.\nXenuíno coiro fóra e dentro, a superficie de soletas é suave.\nTamaño de zapatos ortopédicos debe ser seleccionado de xeito que a diferenza entre a lonxitude de soletas e o pé de lonxitude non inferior a 1 cm e non máis de 1,5 cm de Medicina zapatos fácil de axustar a calquera integridade de calquera pé e perna ascensor.\nCompra de zapatos ortopédicos debe estar nunha tenda especial ou o ortopédico salón de beleza. Ela acaba de mercar un novo. Vostede non pode usar alguén zapatos, e zapatos ortopédicos son deformados coas características do pé.\nPara usar tales zapatos, é recomendable non só na rúa, pero a casa. O desgaste que axuda a aliviar o exceso de carga sobre os músculos, o adecuado apoio do pé e a formación de unha correcta marcha.\nEn avanzado e graves casos son mostrados na Plana hallux os pés en nenos, tratamento cirúrxico. Existen varios tipos de intervención cirúrxica. Pero a esencia de calquera operación é a corte dos ligamentos ou a fixación de ligamento para o óso de xeito que a súa mobilidade era mínima.\nA cirurxía é raramente realizada contra os nenos. Xeralmente na maioría dos casos positivos resultados poden ser alcanzados a través de medidas preventivas.\nEn primeiro lugar, os pais deben supervisar coidadosamente a marcha do seu fillo, e en que posición está o pé. Cando os primeiros signos do defecto e en caso de dúbida, ten que de tempo para responder e consultar un médico. No primeiro ano do seu bebé para visitar un podólogo debe ser de 2 veces ao ano.\nSuxeito a certas normas é posible previr o desenvolvemento de enfermidade:\nNon hai necesidade de aforrar en zapatos para nenos. Debe ser cómodo e escollido estrictamente en tamaño. Non debe mercar zapatos con suave, fina único.\nPara ensinar o seu bebé para o exercicio desde a infancia. Ximnasia promove o fortalecemento do sistema inmunolóxico, ósos e músculos. No día a práctica en preto de 15 minutos.\nCurso de masaxe debe ser realizada 2 veces ao ano.\nUn efecto beneficioso sobre a pé ten unha camiñando ortopédico Mat.\nPermitir que o bebé andar descalzo sobre a area, herba, pequenos cantos. Se é posible, unha vez ao ano para traer o neno ao mar.


O grupo de goberno cualifica como "sarta de mentiras" un panfleto do BNG sobre o POL\n01 Octubre 2010 09:49\nO grupo de goberno cualifica como “sarta de mentiras” e “burda manipulación” o panfleto que o BNG de Ares está a repartir estes días entre os veciños e veciñas do municipio criticando aos responsables municipais polo Plan de Ordenación do Litoral (POL), da Xunta. Ademais de considerar “ilóxico” e “incoherente”, agás que obedeza a razóns electorais, que os ataques vaian dirixidos ao goberno municipal, cando os promotores e responsables en todo momento da tramitación e futura aprobación do POL é o Executivo autonómico, o equipo de goberno de Ares afirma que o escrito da organización nacionalista está cheo de mentiras.\nAsí as cousas, o alcalde lembra que o POL foi, dende un primeiro momento rexeitado polo pleno da corporación aresana, ao tempo que subliña que el mesmo xestionou unha reunión –xa celebrada- entre os voceiros dos grupos municipais e o director xeral de Sostenibilidade e Paisaxe, Manuel Borobio, na que se abordaron as discrepancias e posibles solucións aos problemas plantexados dende as formacións políticas con representación no Concello. E lonxe de deixar esta cuestión aparcada e paralizada, o rexedor socialista mantivo un segundo encontro, esta vez acompañado polos técnicos municipais, para tratar de concretar as cuestións abordadas na primeira das reunións.\nAdemais, os responsables locais aseguran que ninguén impide que o BNG presente as alegacións que estime pertinentes como o fixo Concello, a instancias do propio equipo de goberno. Estas reclamacións xa foron rexistradas na Xunta.\nPolo tanto, é evidente e perfectamente demostrable que o alcalde de Ares, lonxe de manter unha “sospeitosa actitude de conformismo e deixación”, como afirma o BNG no seu panfleto, traballou a reo e en colaboración co resto de formacións políticas –incluida a nacionalista- para modificar un documento que non comparte dende o seu inicio.


En Negro Contra as Violencias é unha acción de concienciación global e transversal, en coordinación con máis de cen concellos e tres deputacións, que busca implicar ao tecido económico, social e cultural, para identificar e transmitir a mesma mensaxe de rexeitamento da violencia machista a través da cor negra.\nComo asociación, tedes o protagonismo das rúas de Poio e sodes o exemplo que pode transmitir ao conxunto da cidadanía unha mensaxe de denuncia e solidariedade coas vítimas e de sensibilización de que en Poio non ten cabida ningún tipo de violencia ou discriminación contra as mulleres. Neste enlace https://ennegrocontraasviolencias.gal/adhesion/colectivos podedes formalizar a adhesión do voso colectivo.\nFacendo visible a campaña: pedimos a vosa colaboración para que os vosos socios e socias, a xunta directiva... fagades unha foto coas camisetas negras e o cartel de "Espazo libre de violencia machista" mentres realizades actividades, ensaios, nunha xuntanza ou lugar representativo e as subades ás vosas redes sociais coas etiquetas #poioennegro #ennegrocontraaviolencia e #galiciaennegro. Contacta co concello para confirmar a participación da vosa asociación e coordinar as accións. [DESCARGAR IMAXES PARA REDES E DISPOSITIVOS]\nDispoñemos de carteis e cinta de balizar. Tamén contamos con camisetas itinerantes para que poidades facer a foto. Compartiremos as vosas publicacións nas redes sociais do concello.\nAs 200 primeiras inscricións da andaina recibirán unha camiseta e agasallo.


ARRANCA A 3ª EDICIÓN DA MOSTRA DE TEATRO AFECCIONADO - Teatro Colón\nMañá, martes 7 de outubro ás 20:30 horas, dará comezo a III Mostra de Teatro Afeccionado que terá lugar no Teatro Colón todos os martes de outubro ás 20:30 horas. O grupo Jueves Te-antro inaugura esta edición coa obra Ticket, ao remate da función haberá unha homenaxe a Ana del Valle, directora do Grupo Talía.\nA mostra que conta co apoio da AGADIC (Axencia Galega das Industrias Culturais) trata de servir de plataforma para dar a coñecer e visibilizar o traballo dos grupos afeccionados, un sector moi amplo e que cada vez ten máis peso – non só como ferramenta para os alumnos senón tamén como creador de pontes e camiños cara a profesionalización- na nosa comunidade. Ramiro Neira –director do mostra- destacou que ‘a característica de amador non está reñida coa calidade das propostas’ e que o obxectivo principal desta cita é ‘non só dotar de actores e actrices o ámbito profesional senón tamén axudar aos adolescentes, a través das ferramentas que lles aporta o teatro, a se converter en mellores persoas’.\nEste ano a mostra está adicada a Ana del Valle á que se homenaxeará cunha mesa redonda ao remate a función de mañá martes 7 de outubro. Del Valle, que conta cunha traxectoria de 26 anos á fronte do Grupo Talía, destacou o teatro como ferramenta para tratar problemas nos nenos e mozos como pode ser a inseguridade, a timidez ou a tartamudez e como a adaptación aos alumnos é fundamental ‘los adolescentes y los niños han cambiado mucho en estos 26 años y hay que cambiar con ellos’.\nDentro desta 3ª edición e despois da xornada inaugural de mañá poderemos ver á compañía Los Cigarrales coa obra ¡Qué bollo es vivir! (1º Premio no Certame Calvo Sotelo en 2007) o martes 14, Eirugas da compañía Ateaco o martes 21 e o martes 28 De Leria con Castelao da Compañía Galeatro.\nAs entradas pódense adquirir a través da páxina web do teatro www.teatrocolon.es, en www.servinova.com. No quiosco da Praza de Ourense, en horario de luns a venres de 9.30 a 13.00 e de 16.30 a 19.30 e tamén na sede do Centro Sociocultural A Fundación, no Cantón Grande 21/23, de luns a sábado, 9.00 a 21.00 horas. Ademais, no despacho de billetes do propio teatro o mesmo día do espectáculo de 12.00 a 14.00 e de 17.00 a peche. Os espectadores poden adquirir tamén no despacho de billetes do Teatro Colón a Tarxeta Teatro Colón, un programa de abonados con innumerables vantaxes como descontos nunha trintena de locais comerciais da Zona Obelisco ou no hotel NH Atlántico.


Máis cen obras inscritas para o Fetega Celso Parada\nOurense: Máis cen obras inscritas para o Fetega Celso Parada\nO Festival de Teatro Galego do Carballiño afronta unha nova etapa coa dirección de Carlos Ledo\nCoa edición 2019 rematou o Festival de Teatro Galego Celso Parada una etapa, a que se pechou coa celebración dos 30 anos de historia, e neste 2020 asumirá o reto da dirección Carlos Ledo para darlle continuidade ao traballo desenvolvido nos últimos anos pola actriz Josi Lage.\nOs organizadores do Fetega abriron hai meses unha convocatoria pública para que se inscribisen obras e espectáculos á edición deste ano e presentáronse «104 espectáculos, dos cales 19 son estreas. Todas as obras presentadas desenvólvense en galego e están producidas en Galicia. En total, son 43 os espectáculos de sala para adultos, 18 espectáculos de rúa, 17 espectáculos de sala para nenos, 14 performances e 7 monólogos cómicos», entre outras montaxes. Agora escollerase entre as achegas presentadas para elaborar a programación do festival deste ano.\nÉ a primeira vez que se fai unha convocatoria pública convidando a participar no Fetega e dende a organización salientan o feito de que se presentaron propostas de todos os xéneros, do clown ao teatro documento ou a maxia.\nO Fetega Celso Parada celebrarase na segunda semana de setembro e seis serán as categorías nas que se dividirá a programación: teatro de sala, teatro de exterior para público familiar, teatro de rúa para o mesmo colectivo, teatro de sala para nenos, monólogos cómicos e performances e pequenos formatos.\nO Fetega foi un proxecto liderado no seu nacemento por Xan Pinal e tanto a anterior directora, Josi Lage, como Carlos Ledo formaban parte do grupo de voluntarios da primeira edición.\nFestival de Teatro Galego O Carballiño


Tarifas Easy de luz válidas para tarifas de acceso 2.0A, 2.0 DHA e 2.0 DHS, potencia contratada ≤ 10 kW e sen Bono Social. Prezos válidos para contratacións ata o 15/01/2021. Estes importes inclúen as peaxes de acceso e demais conceptos regulados polo Goberno e están suxeitos ás variacións de prezo que devanditos conceptos ou outros de nova creación experimenten en cada momento.\nTarifas Easy de gas válidas para tarifas de acceso 3.1 (consumo <5.000 kWh/ano) e 3.2 (consumo entre 5.000 e 50.000 kWh/ano). Prezos válidos para contratacións ata o 15/01/2021. Estes importes inclúen as peaxes de acceso e demais conceptos regulados polo Goberno e están suxeitos ás variacións de prezo que devanditos conceptos ou outros de nova creación experimenten en cada momento.\nTodas estas tarifas son exclusivas para contratación online con Naturgy Iberia, S.A.\nPara beneficiarche destas tarifas é imprescindible darche de alta na área Clientes e na factura online. A baixa da factura online e/ou da área Clientes supoñerá o cambio á tarifa de luz ou de gas que corresponda segundo a túa tarifa de acceso.\nCondicións da promoción de Echo Dot:\nAgasallo de 1 Echo Dot (4ª xeración) – Altofalante intelixente con Alexa por Punto de Subministración (ata un máximo de 2 puntos de subministración do mesmo cliente) para todas as novas contratacións de gas ou luz en Naturgy Iberia. Oferta válida para persoas físicas que contraten antes do 8 de xaneiro de 2021.\nQuedan excluídos da promoción os cambios de produto e a contratación de servizos de mantemento.\nPara acceder á promoción é imprescindible proporcionar unha dirección de correo electrónico no momento da contratación.\nAo realizarse a activación dos produtos contratados, o cliente recibirá unha comunicación vía email informándolle de que deberá acceder a unha landing onde informaráselle dos pasos que debe seguir para poder recibir o código promocional. Para iso, o cliente deberá estar rexistrado na área Cliente de Naturgy.\nOs códigos promocionais teñen validez ata o 30 de abril de 2021, pasada esta data os códigos que non fosen utilizados quedarán sen efecto.\nNo caso de producirse a baixa do servizo contratado antes de 1 ano, o cliente deberá devolver o agasallo en bo estado de funcionamento e na súa embalaxe orixinal a Naturgy Iberia mediante envío postal. Os custos de envío correrán a cargo do cliente.\nCondicións Particulares Tarifa Easy\nCondicións Xerais do contrato


A macrourbanización de luxo con campos de golf que ameaza Corrubedo - Praza Pública\nA macrourbanización de luxo con campos de golf que ameaza Corrubedo\nDunas de Corrubedo CC-BY Luis Miguel Bugallo Sánchez\nA sociedade Xarás SL vén de solicitar recentamente o desenvolvemento dun proxecto de urbanización de luxo con dous campos de golf ao carón do parque dunar de Corrubedo, na parroquia de Artes en Ribeira. Ocuparía 600.000 metros cadrados e contaría cun hotel, centos de ivendas e ata un heliporto privado. Esa é a advertencia que fai a asociación ecoloxista Verdegaia, que denuncia que a finca na que se pretende construír esta macrourbanización está clasificada na súa maior parte como solo rústico de protección forestal, polo que para levalo a cabo "precisaríase a modificación do PXOM" coa correspondente recualificación do terreo, onde tamén hai unha zona de protección especial polo seu patrimonio, ao atoparse nel o Castro de Artes, un importante xacemento arqueolóxico.\nA solicitude pide desenvolver un proxecto de urbanización de luxo que ocuparía 600.000 metros cadrados, con dous campos de golf e heliporto privado\n"Os terreos lindan co do Parque Natural de Corrubedo, un dos poucos espazos protexidos dunha moi insuficiente Rede Natura galega que sufría de moi fortes impactos: consumo de territorio, urbanización do medio natural, perda de conectores biolóxicos entre espazos naturais, contaminación de acuíferos, desfiguración da paisaxe, presión humana, incremento do tráfico, ruído ou contaminación lumínica nocturna", advirte Verdegaia, que considera que un proxecto tal "non pode ir adiante só co visto e prace da Administración". "Dubidamos moito de que puidese pasar o trámite de consultas dunha avaliación ambiental feita con seriedade", insiste o grupo ecoloxista, que agardará a que este proxecto pase a exposición pública para facer as correspondentes alegacións e que solicita ao Concello de Ribeira que achegue toda a documentación da que dispón sobre a iniciativa, á que tamén se opón xa o BNG e outros colectivos da comarca.\nVerdegaia alerta de que os campos de golf "xeran un alto número de problemas ambientais (a produción e emprego de fertilizantes, o emprego de maquinaria, a introdución de especies exóticas de herbas que invaden zonas adxacentes e o consumo elevado de auga, entre outros)". "Este tipo de proxectos producen un forte impacto no solo, no territorio, na paisaxe, na flora e na fauna, alteración do réxime fluvial, do aire e da estrutura e funcionamento dos ecosistemas presentes na zona", insiste.\nVerdegaia advirte do enorme consumo de auga e dos moitos problemas ambientais que xeran os campos de golf\nAsí, lembra que instalacións como a prevista requiren un enorme consumo de auga, "equivalente ao consumo doméstico nunha cidade de 15.000 habitantes". "Ribeira tería que dispor do dobre de auga da que se está consumindo agora", di Verdegaia, que suma a esta necesidade á do consumo dos varios centos de vivendas previstas. "Poderíase garantir un subministro axeitado en todas as épocas do ano para toda a poboación?", pregúntase, tras recordar, ante a posibilidade de abastecerse do rego que transcorre pola finca, que as augas comunican unhas con outras. "En que medida podería afectarlles a outros regos veciños, ou mesmo á hidrografía do Parque de Corrubedo, un consumo de auga como o previsto? Cóntase con algún informe de Augas de Galicia que avalíe os impactos do proxecto para o réxime hidrográfico da zona?", engade.\nAdemais, asegura o colectivo ecoloxista, os campos de golf "son monocultivos, cuxo mantemento require o uso de grandes cantidades de fertilizantes e pesticidas que acaban por contaminar as augas subterráneas das que nos abastecemos e provocan perda de biodiversidade". Segundo Verdegaia, os campos de golf ligados a distintas operacións urbanísticas xa están dando "moitos problemas aos seus promotores e aos concellos onde se sitúan". "Executados só para vender pisos ou casas, esmorecen logo no esquecemento e os bancos buscan a quen vendérllelos desesperadamente. Abonda co exemplo de Costa Golf Miño para saber como podemos acabar", di.\nO grupo ecoloxista pide ao Concello que faga pública a listaxe de vivendas baleiras en Ribeira antes de modificar o PXOM\nAnte a situación, e antes de modificar o PXOM, Verdegaia cre que o Concello "debería facer pública a listaxe de vivendas baleiras que hai en Ribeira e reflexionar e mover a cidadanía a reflexionar sobre a necesidade de construír novas vivendas". "Non queremos outro pelotazo urbanístico en Ribeira", remata.\nAs dunas de Corrubedo CC-BY-NC-SA Ana Asuero


Xornal Vigo: O goberno local interpón un segundo recurso contra a obriga de financiar os centros de día da Xunta\nO goberno de Vigo acordou este mércores interpoñer un segundo recurso contencioso-administrativo contra a decisión da Xunta de Galicia de obrigar ao Concello a cofinanciar os centros de día de Valladares, Teis e Coia. En rolda de prensa, Abel Caballero informou da decisión municipal contra a lei da Xunta que forza ao Concello a abonar o 30% do custe destes tres centros de día e das escolas infantís de Valladares e da rúa Palencia, de competencia e xestión autonómica. En total, o copago esixido a Vigo ascende a 550.000 euros anuais. O Concello, seguindo indicacións do xulgado, recorreu separadamente o segundo semestre do cofinanzamento dos centros de día, "competencia exclusiva da comunidade autónoma". A liquidación do primeiro semestre foi de 171.250 euros, a mesma cantidade que se reclama agora, a contía correspondente aos últimos seis meses.\nO alcalde de Vigo censurou que a Xunta de Galicia "unilateralmente" lexisle o pago por parte da cidade dos servizos de competencia autonómica e nunha cantidade, o que representa un "grave atentado contra a autonomía local". Dentro das competencias que a LARSAL atribúe aos concellos non se inclúe a asunción forzosa de parte dos gastos ordinarios de centros da administración autonómica, explicou Caballero. Recordou que o Concello ten que pagar a "súa política social, non a da Xunta". O Concello, proseguiu, "non pode xustificar nin competencial nin orzamentariamente unha disposición de fondos a favor do Consorcio". A Xunta de Galicia non respecta as distribución de competencias, dixo, aplica "unha detracción forzosa, unilateral e periódica de fondos municipais" por iso interpoñemos un recurso que vai gañar o Concello.


A DOMUS acolle hoxe a 10.ª Reunión de mozos investigadores no estranxeiro\nA concelleira de Innovación, Industria, Emprego e Consumo, Eva Martínez Acón participou na clausura desta xornada e destacou a importancia e a necesidade deste tipo de eventos para lle dar visibilidade ao gran labor destes talentos tan novos\nO Instituto de Investigación Biomédica da Coruña (INIBIC) organizou, en colaboración cos Museos Científicos Coruñeses, a 10.ª Reunión de mozos investigadores no estranxeiro que se realizou esta mañá na DOMUS e onde máis dunha vintena de profesionais da investigación de Galicia presentaron os traballos que están a desenvolver en centros internacionais de recoñecido prestixio.\nA concelleira de Innovación, Eva Martínez Acón, destacou a importancia destas xornadas para recoñecer o traballo e o esforzo destas mozas e mozos na súa terra, e tamén sinalou a necesidade de incrementar as partidas en I+D para crear "unha base para o futuro e así evitar a emigración dos nosos talentos". Acón asegurou que isto é "un investimento que terá beneficios ao longo prazo".\nEntre os grandes obxectivos do Goberno local dixo, "está o de construír a cidade das TIC para que o coñecemento se una, para que a universidade nos nutra de nomes coma os que hoxe soben polo seu premio e que as súas capacidades revertan en proxectos tanxibles".\nCanto ás e aos premiados, Jesús Mosquera recibiu o premio Ángeles Alvariño á Mellor Traxectoria Profesional, un galardón outorgado polos Museos Científicos do Concello da Coruña e entregado pola concelleira. Alba Trueba Santiso recibiu o premio ao traballo presentado con maior impacto social, un mérito outorgado por Hijos de Rivera, S.L. e entregado por Jose M. L. Vilariño, responsable da área de I+D da mesma compañía. Pola súa banda, María Vieites Díaz recibiu o Premio á Mellor Traxectoria Profesional "Científica Xove Menor de 30 Anos", galardón outorgado pola Asociación de Mulleres Investigadoras e Tecnólogas de Galicia (AMIT- Gal) e entregado por Ana Jesús López Díaz, presidenta desta entidade.\nNesta edición tamén se lles entregaron mencións por parte das entidades colaboradoras a investigadores, xornalistas, entidades privadas e divulgadoras e divulgadores científicos para agradecer o seu labor e esforzo para visibilizar e axudar a mellorar o sistema I+D+i.


Subir o salario mínimo e derrogar a reforma laboral. Agora si toca!\nDurante os meses de pandemia, UGT e CCOO demostramos con fartura o noso compromiso coa sociedade española. Baixo a premisa do consenso, nuns momentos de tremenda dificultade, impulsamos toda unha serie de acordos que permitiron construír unha inédita rede de protección para o tecido produtivo e as persoas deste país. Con ela, impedimos que, como en crises anteriores, se destruísen millóns de postos de traballo e miles de empresas, trazando unha dirección de signo distinto, social, á política que se ha executar ante as dificultades consecuencia da aparición e extensión da COVID-19.\nAgora si toca subir o SMI e derrogar a reforma laboral\nPorén, nestes momentos en que, aínda que de forma tímida, xa se albisca a saída da crise, topámonos con posicións no Goberno que, amparadas en inexistentes condicionamentos europeos ou en bloqueos arrevesados da patronal, impiden avances en ámbitos esenciais e imprescindibles para a igualdade social e a distribución da riqueza.\nConseguimos acadar un acordo en materia de pensións, desde o diálogo social, pero non podemos permitir que a saída da crise se efectúe, como nas crises anteriores, á custa da clase traballadora. Por iso, este próximo 14 de xullo volveremos a mobilizarnos para lle esixir ao Goberno que cumpra cos compromisos adquiridos coas organizacións sindicais e coa sociedade en materia de mellora do smi ao longo desta lexislatura e a derrogación da reforma laboral.\nA conxelación do salario mínimo interprofesional sepáranos da liña de acción maioritaria dos países da nosa contorna e ten un impacto negativo sobre o salario das persoas que menos ingresos teñen, especialmente sobre as mulleres, agrandando a fenda salarial de xénero. O Goberno mostra unha inaudita compracencia con sectores empresariais non prexudicados pola crise e négalles aos sectores máis precarios da clase traballadora, aqueles aos que non chega a negociación colectiva, unha protección indispensable nunha condición material tan esencial para o seu desenvolvemento vital como é a súa retribución.\nHai que avanzar en inverter os aspectos máis lesivos das reformas laborais de 2010 e de 2012, así como tomar medidas para acabar cos abusos e fraudes na contratación. Se CEOE e CEPYME van continuar pola vía do bloqueo na negociación, o Goberno terá que avanzar no terreo lexislativo para ser coherente co seu programa. CCOO e UGT van seguir apostando por unha negociación con contidos que limite a temporalidade no noso país; que sitúe o despedimento como última opción das empresas; que habilite formas de flexibilidade interna e adaptacións de xornada como forma preferente para evitar eses despedimentos; que equilibre a negociación colectiva; que mellore a participación organizada das traballadoras e os traballadores nas relacións laborais na empresa, descartando a unilateralidade empresarial.\nEn suma, a actual situación política require que as organizacións sindicais sigamos dando pasos á fronte, para impedir que todas as actuacións relatadas e outras cheguen a termo, quebrando unha liña política comprometida co progreso, a xustiza social e a distribución da riqueza. Por iso, animámosvos a todas e todos a participardes nas accións que imos levar a cabo, co claro fin de alumar os cambios que esta sociedade necesita e non outros. Porque agora si toca!\nConcentración o mércores, 14 de xullo, ás 12:00, diante da Delegación do Goberno en Galicia (praza de Ourense, A Coruña).\nAgora si toca! (cartel)\nAgora si toca! (manifesto)


Biblioteca - Servizo de Patrimonio Documental e Bibliográfico\nmonografías e publicacións periódicas\nRexistros actuais: 1.065.369\nObxectos dixitais dispoñibles: 400.891\nA colección da Biblioteca funcionou inicialmente como soporte e apoio ás actividades da Administración provincial, ofrecéndolles o seu servizo a todas as áreas de traballo da Deputación Provincial e complementando especialmente o fondo documental do Arquivo.\nA actividade bibliotecaria da Deputación ten as súas orixes a mediados do século XIX, a través da estreita vinculación que, durante un longo período da súa historia, mantén coa Biblioteca de Pontevedra, creada en 1833 ao amparo de dúas institucións educativas instaladas uns anos antes, o Instituto e a Escola Normal de Mestres.\nTras uns prósperos anos iniciais, no último lustro do século XIX a Deputación parece perder o control sobre a Biblioteca ata o punto de que, a comezos do século XX, a situación do local é ruinosa polo que en 1907 se decide trasladala ao Pazo provincial.\nNon se puido determinar con claridade en qué momento se desvincula a Deputación da Biblioteca de Pontevedra aínda que todo apunta a que este cisma se produce a partir do traslado ao edificio da Facenda no ano 1920.\nEn 1933 a Deputación decide que se investigue se existiu unha biblioteca da propia institución, e na sesión do 13 de setembro de 1941 acórdase definitivamente facultar a Presidencia para adquirir os libros básicos para a formación dunha biblioteca no Arquivo da Deputación.\nEn 1955 a biblioteca da Deputación encontrábase dispersa entre a Biblioteca de Pontevedra, onde se depositara parte dos seus fondos, e a propia Deputación, cunha parte de exemplares mesturados entre o Arquivo e as oficinas; hai constancia de que na sesión extraordinaria do 24 de maio de 1959 se acorda "que se lleve a efecto el proyecto expuesto por el Sr. Suárez-Llanos pocos días antes de morir, de convertir en biblioteca popular el actual local del Archivo".\nA partir dos anos oitenta ciméntanse as bases do que é a actual Biblioteca, que, aínda que tamén custodia unha pequena cantidade de fondos de carácter xeral, ten como obxectivo fundamental reunir, conservar e difundir unha colección o máis ampla e representativa posible das fontes de información bibliográfica referentes a Galicia, en xeral, e principal e especificamente referidas á provincia de Pontevedra e a todos e cada un dos seus concellos.\nActualmente o fondo é de aproximadamente 22.000 volumes e está organizado nas seguintes coleccións: Galicia, Xeral, Folletos, Traballos de investigación, Fondo antigo, Biblioteconomía e arquivística, Cartografía e Temarios para oposicións.\nPublicacións periódicas (Hemeroteca)\nA Hemeroteca do Servizo de Patrimonio Documental e Bibliográfico ten como finalidade fundamental reunir, conservar e difundir unha colección o máis ampla e representativa posible de títulos de publicacións periódicas referentes a Galicia, en xeral, e á provincia de Pontevedra e a todos e cada un dos seus concellos, en particular.\nO fondo, que está en constante aumento, conta na actualidade con 911 títulos, que inclúen un total de 15.617 exemplares (13.857 en papel e 1.710 en CD-ROM). Deles, un 97,5 % correspóndese con publicacións galegas e un 2,5 % con publicacións de carácter xeral. Está constituído na súa práctica totalidade por publicacións de periodicidade semanal ou superior; consérvase unicamente unha pequena cantidade de exemplares de diarios ou periódicos pertencentes ao fondo antigo.\nAdemais, e froito dun longo traballo de baleirado dos contidos do fondo da Hemeroteca, as persoas usuarias contan na súa base de datos con máis de 85.600 referencias de artigos ou rexistros analíticos das máis sobranceiras cabeceiras de revistas da nosa Comunidade, como por exemplo o Anuario de Estudios Literarios Galegos, Boletín Auriense, Boletín do Instituto de Estudios Vigueses, Boletín Galego de Literatura, Brigantium, Castrelos, Descubrindo Deza, A Estrada, Grial, Minius, Moenia, Murguía, Museo de Pontevedra, A Nosa Terra, Obradoiro de Historia Moderna, Pontenova, Pontevedra, Quintana ou Sémata.\nRecentemente acometeuse a dixitalización da colección histórica do Boletín Oficial da Provincia.\nServizos de consulta, préstamo e reprodución de documentos\nConsulta en sala dos fondos bibliográficos\nPréstamo a domicilio (suxeito ás particulares condicións dos diferentes tipos de materiais)\nReprodución de documentos (rexerase polas normas internas da Biblioteca en atención á conservación dos documentos, establecéndose o sistema máis adecuado á súa realidade)\nConsulte as normas xerais de acceso e reprodución de documentos da nosa Biblioteca\nSala de lectura e investigación, con 18 postos de lectura e 5 dotados con terminais específicos para a consulta do catálogo e dos fondos dixitalizados.\nWifi gratuíto para temas relacionados coa investigación e os fondos da Biblioteca.\nAlertas bibliográficas para manter permanentemente informadas a cidadanía que así o solicite sobre os novos fondos que van pasando a formar parte da colección da Biblioteca.\nAtención ás solicitudes de adquisicións de fondos por petición das persoas usuarias (desideratas), sempre que se axusten aos obxectivos e á temática propia do Servizo.\nO servizo de información bibliográfica está baseado na difusión selectiva da información mediante elaboración de bibliografías e ten como obxectivo fundamental o de achegarlles ás persoas usuarias a información bibliográfica dispoñible na Biblioteca sobre un tema concreto do seu interese.\nNesas bibliografías as persoas usuarias recibirán información puntual sobre a documentación relativa a un determinado tema específico existente nas monografías e artigos de publicacións periódicas dispoñibles.\nPara solicitar unha bibliografía determinada deberán indicar na mensaxe (biblioteca@depo.gal) o aspecto concreto sobre o que requiren información; e coa maior brevidade posible recibirá un documento coa referencia das fontes de información dispoñibles na Biblioteca e na Hemeroteca.\nAs bibliografías que se faciliten a través deste servizo incluirán unicamente fontes directas de información, que, en calquera caso, sempre se poderán ampliar mediante o servizo de información e referencia que se presta nas instalacións da Biblioteca da Deputación de Pontevedra (rúa Padre Amoedo, núm. 1, 2.ª planta).\nA alerta bibliográfica é un servizo que ofrece a Deputación para manter permanentemente informadas as persoas usuarias sobre os novos fondos, que van pasando a formar parte da colección da Biblioteca.\nA alerta, que se envía de forma periódica, recolle tanto as novidades da Biblioteca (monografías e folletos) coma da Hemeroteca (novos títulos de publicacións periódicas ou novos números de títulos xa existentes no fondo) e da sección de Fondos Audiovisuais.\nTodas aquelas persoas interesadas en recibir puntualmente esta información deberán obrigatoriamente solicitar subscribirse a este servizo, xa sexa de modo presencial nas instalacións da Biblioteca, ou mediante este formulario\nXela Arias: Poeta e tradutora\nAnxo Xoán Rajó Pazó\n2021 . Ir Indo\nO volume que Ir Indo Edicións nos presenta é un percorrido por unha autora, Xela Arias, que dun xeito valente asumiu claros compromisos coa nosa lingua e co feminismo, movemento que defendeu en todas e cada unha das súas composicións, mesmo coa tradución de obras de autoras claramente significadas neste eido. Xela, unha muller que foi poeta, tradutora e filóloga, e que creu até os seus últimos días que "vencerse é cousa de se tratar". (Da contracapa)\nO reino medieval de Galicia: crónica dunha desmemoria\nXosé Miguel Andrade Cernadas, Anselmo López Carreira\n2020 . Edicións Xerais de Galicia\nPresentado como preocupación dalgúns historiadores galegos, ou como cuestión escura e marxinal propia de especialistas, o certo é que o vello Reino medieval de Galicia tivo unha entidade histórica real entre o século V e os comezos do século XIII. Chegou a estenderse dende o Atlántico ata as terras da actual Cantabria e dende o Cantábrico ate as beiras do río Douro. Así o recoñecen boa parte das fontes históricas europeas e musulmás. Pola contra, nas hispanas –asturianas, leonesas e castelás- a súa existencia foi deturpada e agochada. (Da contracapa)\nO castelo do castro de Montes: e as parroquias desta xurisdición\n2020 . Edicións Fervenza\nNeste libro, o seu autor achéganos moitas e novas indagacións sobre o castelo do castro de Montes e os xuíces-meiriños, dentro da freguesía de San Miguel de Presqueiras (Forcarei) así como diversos e variados aspectos das vinte e tres parroquias e tres lugares das que estaba composta a xurisdición de Montes, definida como tal dende a Idade Media (ano 1115) e durante algo máis de sete séculos, tal e como aparecen referenciadas no Catastro do Marqués de Ensenada. (Da introdución)\nInventario de canastros, cruceiros, portóns, fontes, lavadoiros e muíños de Cesantes\n(Textos) Obradoiro de Estudos Locais Fernando Monroy\n2019 . Obradoiro de Estudos Locais Fernando Monroy\nA información que recolle este libro é o resultado da compilación do material utilizado polo Obradoiro na exposición sobre arquitectura popular celebrada en novembro de 2006 no C.C.D. de Cesantes e súmase ó traballo de inventario dos muíños da parroquia de Cesantes, froito do traballo de campo iniciado pola Asociación no 2019 e que ten por obxectivo un proxecto máis ambicioso: o Estudo etnográfico sobre a contorna do río Pexegueiro. A devandita información sae agora nun formato accesible para todo o público, coa intención de que lle sexa de utilidade tanto a entidades culturais coma a particulares. (Da introdución)\nDocumentación histórica de San Lorenzo de Nogueira (Meis)\nRosa María Lede Rodríguez\n2020 . [R. Lede]\nVai dirixido a toda poboación que teña interés pola historia dun pobo, e que dalgún xeito reflexa tamén a historia de Galicia, especialmente para os veciños de San Lorenzo (os maiores, que recordarán moitas cousas que se describen no libro e para os xóvenes a fin de que descubran a sorprendente historia da nosa parroquia), tamén para os que tiveron que emigrar, a xente da comarca, e por suposto para todalas persoas que están vinculadas emocionalmente a San Lorenzo de Nogueira. (Do limiar)\nCrecer co mar: os gozos e as sombras dunha vila mariñeira\n(Textos) Covadonga López de Prado Nistal\n2020 . Museo Massó\nA vila de Bueu, como tantas outras vilas mariñeiras que xurdiron ao longo da costa das rías galegas, experimentou durante o século XIX e principios do século XX profundos cambios sociais derivados da industrialización. A consolidación dunha nova elite económica entra en conflito cos intereses e privilexios da fidalguía local e da Igrexa, arraigados aínda no Antigo Réxime. Ese foi o contexto social que serviu de inspiración a Gonzalo Torrente Ballester para escribir durante a súa estancia en Bueu a triloxía Os gozos e as sombras. (Da presentación)\nNovidades incorporadas á Biblioteca – xuño 2021 (pdf)\nA poeta, tradutora, editora e profesora Xela Arias é a homenaxeada nas Letras Galegas 2021. No noso metabuscador ATOPO temos unha boa mostra da bibliografía relacionada coa súa figura.\nAs primeiras bibliotecas de acceso público das que se ten noticia se sitúan na Roma de Xulio César, uns tres mil anos despois da aparición da escritura.\nA Biblioteca da Deputación dispón de fondos bibliográficos referidos ao teu concello, nas modalidades de consulta en sala e de préstamo a domicilio.\nNo portal ATOPO tes á túa disposición as referencias bibliográficas de máis de 18.000 monografías e 60.000 artigos da nosa Biblioteca.


Concello de Curtis - Reunións en Curtis e Teixeiro para explicar as posibilidades de investimento e emprendimiento no rural\nUsted está aquíMás agendaAgendaReunións en Curtis e Teixeiro para explicar as posibilidades de investimento e emprendimiento no rural\nReunións en Curtis e Teixeiro para explicar as posibilidades de investimento e emprendimiento no rural\nEstán previstas para o mércores, 25, ás 16.00 horas no Centro Etnográfico de Teixeiro e ás 21.00 horas no Recinto Feiral de Curtis.\nMañá, mércores, 25, organizaranse dúas reunións no concello de Curtis co fin de explicar a colectivos e veciños interesados as posibilidades de emprendimiento e de investimento que se poden desenvolver no municipio a través da súa integración no territorio do GDR (Grupo de Desenvolvemento Rural das Mariñas) e coas axudas do programa europeo Leader 2014-2020.\nNestas reunións, ademais da presentación dos programas, recolleranse as suxestións e propostas para o deseño dunha estratexia conxunta.\nAs liñas de actuación contemplan desde axudas á mellora da xestión do sector agrario, incluída a recuperación de cultivos locais, e á súa competitividade (cooperativismo, comercialización de produtos, etc.), así como ao fomento das explotacións forestais, a innovación e a transferencia de coñecemento no sector agrario e forestal e a mellora e conservación do medio ambiente. Ademais, impulsaranse proxectos que axuden á diversificación da economía e o emprego, ao fomento dun turismo sustentable, á mellora do patrimonio e a cultura e a impulsar servizos vinculados á mellora da calidade de vida do rural.\nAs reunións están fixadas ás 16.00 horas no Centro Etnográfico de Teixeiro e ás 21.00 horas no Recinto Feiral de Curtis.


Falan as Profesionais - Arelas Asociación de Familias de Menores Trans\nFalan as Profesionais\nFalamos con Miguel Vieito, porque queremos coñecer da man dun xurista-avogado a situación das mulleres trans no eido xurídico-legal.\nAs mulleres trans, son mulleres?\nNo eido xurídico, a única resposta posíbel é que si, desde logo, e como non pode ser doutra maneira.\nCon respecto ás persoas trans que teñan mudado a súa documentación legal, o artigo 5.2 da Lei 3/2007 refire que: “A rectificación rexistral permitirá á persoa exercer todos os dereitos inherentes á súa nova condición”.\nÉ dicir, se a indicación rexistral é “muller”, é evidente que a persoa non pode (e non debe) ter ningún tipo de limitación en calquera efecto xurídico que se derive ao respecto.\nComo é a violencia que sofren as mulleres trans?\nAo respecto diso temos que dicir que os poucos estudos que se teñen feito na materia, dinnos que as mulleres trans reciben violencia con características e patróns practicamente idénticos á violencia que sofren as mulleres cis. Son as mesmas inercias e estruturas heteropatriarcais as que producen e alimentan estas violencias. É o xénero “performado” o que determina a aparición e mantemento de violencias, e non o sexo gonadal (como defenden certos sectores de pensamento).\nAs persoas con identidade feminina sofren máis violencia física, máis violencia psicolóxica, máis violencia sexual, máis violencia económica e prohibición de acceso a métodos de protección. O home heterosexual ou masculino é o centro, a norma, e as mulleres e as persoas que transgriden normas de xénero ou o binarismo subordínanse a el.\nPorén, cómpre seguir avanzando no estudo sociolóxico e de política criminal desta materia. As análises que nos atopamos son escasas, e as mulleres trans non son obxecto de estatísticas específicas, por exemplo, nas memorias do Consello Xeral do Poder Xudicial ou da Fiscalía Xeral do Estado.\nPodemos mencionar ao respecto disto que o ano 2020, en eido internacional, ten sido o de maior número de mortes de persoas trans no mundo (en datos de Transrespect na iniciativa Trans Murder Monitoring), sendo que o 96% dos falecementos son de mulleres trans. Estas reciben unha violencia, en ocasións, dupla: por seren mulleres e por seren trans.\nPoden ser consideradas as mulleres trans como vítimas de violencia de xénero?\nDesde logo que si, e é esta unha cuestión que, no mundo xurídico, leva anos resolta.\nA Circular 4/2005 a Fiscalía Xeral do Estado, que interpretaba algúns artigos da Lei de Violencia de Xénero estatal de 2004 xa recollía que as persoas trans, que tivesen sido legalmente recoñecidas, ficaban encadradas no sexo “varón” ou “muller” aos efectos desta norma. É dicir, unha muller trans que modificase a súa documentación legal, por suposto era muller vítima de violencia.\nMais esta resposta era incompleta: deixaba fóra da protección ás mulleres trans que non tivesen modificado a súa documentación.\nÉ por isto que a Circular 6/2011 (“sobre criterios para la Unidad de Actuación Especializada del Ministerio Fiscal en relación a la violencia sobre la mujer”) ía un paso máis alá. Despois de recoller que as mulleres trans sofren violencia por parte de parellas varóns dun xeito idéntico ao as mulleres cis, estendía a protección tamén a aquelas mulleres trans que non tivesen mudado a súa documentación rexistral. Recollía:\n“Por lo tanto, aún cuando la mujer transexual no haya acudido al Registro Civil para rectificar el asiento relativo a su sexo, si se acredita su condición de mujer a través de los informes médico-forenses e informes psicológicos por su identificación permanente con el sexo femenino, estas mujeres transexuales, nacionales y extranjeras, pueden ser consideradas víctimas de violencia de género”\nVemos pois como este texto non só achegaba unha interpretación extensiva da protección, senón que incluso amparaba a mulleres trans estranxeiras, que ficaban excluídas a Lei que permitía o cambio de documentación rexistral.\nE que nos dis das persoas trans en ámbito penitenciario?\nPois do mesmo xeito que non era un debate a consideración das mulleres trans na vitimoloxía de violencia de xénero, a súa estancia en centros penitenciarios acorde á súa identidade sentida, tampouco era no xurídico unha cuestión polémica.\nXa en 2001 unha instrución da Dirección Xeral de Institucións Penitenciarias (1/2001, de 12 de febreiro) estableceu un criterio de aparencia para o ingreso: sería pois o aspecto externo dxs internxs o que determinaría o centro de destino.\nUnha nova Instrución, esta vez a 7/2006, recoñecía a adecuación do destino mesmo para persoas sen unha imaxe externa que proxectase a identidade sentida. En tal sentido creábase unha especie de recoñecemento legal da identidade sentida, que non podería implicar, di o texto, un cambio de “identidade xurídica”.\nApós de solicitude á Dirección do Centro e con apoio en informes psicolóxicos e, no seu caso, médicos, a persoa tería acceso a:\nInternamento en módulos con respecto á identidade sentida.\nCacheos electrónicos ou por persoas da súa mesma identidade sexual.\nAcceso a servizos de saúde, tamén ao respecto do tránsito social/médico.\nRecoñecía o dereito ao uso do nome sentido, con independencia do que fose oficial.\nEn definitiva, e malia que non era un texto dende logo perfecto, dábase o paradóxico de que unha persoa trans en eido penitenciario tiña (e, en parte mesmo ten) máis posibilidades de vivir con identidade sentida na prisión que fóra dela.


Falta de persoal de limpeza no CRD Vigo e no Manuel Antonio impide garantir as medidas de hixiene - CIG: Confederación Intersindical Galega\n26 Xuño 2022 12:54\nO persoal celebrará unha asemblea para abordar a situación e decidir as medidas a adoptar\nVigo - 05 Out 2020\nAs traballadoras/es do servizo de limpeza do Centro Residencial Docente (CRD) de Vigo e do Centro Integrado de Formación Profesional (CIFP) Manuel Antonio denuncian que a falta de persoal está a impedir que se cumpran as medidas hixiénicas derivadas da pandemia da covid. Diante disto, convocan a todo o persoal a unha asemblea para abordar a situación e decidir as medidas a adoptar para lograr a implicación das dirección dos centros.\nCon este obxectivo as afectadas/os rexistraron escritos ante a dirección dos centros educativos, das que reclaman “que fagan algo” ante a imposibilidade de realizar as tarefas de limpeza que teñen encomendadas, “sobre todo a raíz da situación que estamos a vivir pola covid”, segundo explican dende a CIG-Servizos de Vigo.\nO persoal está convocado a unha asemblea este mércores ás 12:30\nLembran que no Manuel Antonio hai inscritos/as un total de 1650 alumnos/as, conta con 120 profesores/as e 52 traballadores/as do centro, ao que hai que sumar as persoas que participan nos cursos do INEM. “Polo que diariamente nos atopamos cunhas 1500 persoas no centro, sen esquecer os preto de 200 internos/as do CRD”.\nNeste contexto, as novas necesidades derivadas da prevención da covid fan que as labores de limpeza “se estean a complicar moitísimo como consecuencia da falta de persoal, polo que as medidas de hixiene non se poden garantir”.\nPor iso levarán a cabo unha asemblea de traballadoras/es este mércores ás 12:00 horas na que abordarán esta problemática e decidirán as medidas a adoptar na busca dunha solución que na súa opinión pasa por que as direccións dos centros se impliquen e se sumen ás súas reivindicacións para lograr que a Xunta contrate máis persoal.\nPrecisamente o sector de Autonómica da CIG-Administración presentou o pasado martes un conflito colectivo no Tribunal Superior de Xustiza de Galiza (TSXG) contra a Xunta polo abuso e a explotación laboral que está a padecer o persoal encargado da limpeza dos centros educativos galegos. Dende a central denuncian que a Consellaría de Educación impuxo novos horarios e triplicou a carga de traballo para atender as necesidades derivadas da covid sen que se producise nin unha soa nova contratación.\nSegundo sinalan, estas modificacións de horario leváronse a cabo sen a negociación previa coa representación do persoal que establece a lei e supón que limpadoras/es que acudían de tarde en horario continuo agora estean ao dispor das direccións dos centros. “Xa nos atopamos con cambios de horario de tarde a xornada partida ou incluso a horario nocturno de 22:00 a 6:00 horas”.


Vía Láctea - Galicia é unha das comunidades líderes no sector mineiro, cunha facturación superior aos 700 millóns de euros e 6.300 empregos directos\nGalicia é unha das comunidades líderes no sector mineiro, cunha facturación superior aos 700 millóns de euros e 6.300 empregos directos\nPublished: Luns, 28 Marzo 2011 23:00\nOs 21 balnearios e as 9 plantas embotelladoras de Galicia facturan 110 millóns de euros e dan emprego a 2.500 persoas\nO conselleiro de Economía presentou esta tarde os resultados de dous estudos sobre as augas minerais e os minerais industriais de Galicia\nEsta tarde presentáronse no balneario de Mondariz os resultados de dous estudos realizados polo Instituto Xeolóxico e Mineiro de España (IGME), do Ministerio de Ciencia e Innovación, en colaboración coa Consellería de Economía e Industria. Trátase da “Historia y evolución científica y técnica del conocimiento de las aguas minerales de Galicia” e do “Mapa de rocas y minerales industriales de Galicia”. Nesta iniciativa participan tamén a Agrupación Empresarial Innovadora Termal de Galicia (AEITEGAL) e a Asociación de Balnearios de Galicia.\nO conselleiro de Economía e Industria, Javier Guerra, quen presidiu o acto, declarou que “os recursos minerais son a base do proceso produtivo, na medida en que representan máis do 90% dos materiais de construción e son necesarios en numerosos procesos industriais”. Nesta liña, salientou “a importancia que para o progreso industrial e o desenvolvemento socioeconómico supón dispor de recursos minerais propios e contar cun sector mineiro ben arraigado”.\nPola súa parte, o presidente da Cámara Mineira de Galicia, Francisco Aréchaga, sinalou que “en moitas ocasións fálase da minería galega tendo só como referente a importancia económica e o emprego que xeran o granito e a lousa. Pero trátase de dous subsectores que aportan os materiais cos que se construíu o riquísimo patrimonio arquitectónico de Galicia”. E destacou que o subsolo galego é rico noutras moitas substancias mineiras, entre elas as augas minerais e termais. Así, lembrou que os 21 balnearios e as 9 plantas embotelladoras que existen en Galicia facturan 110 millóns de euros e dan emprego a 2.500 persoas.\nA minería é o segundo sector económico de Galicia\nA publicación “Mapa de rocas y minerales industriales de Galicia” constitúe unha boa ferramenta de cara a favorecer o aproveitamento sostible dos recursos minerais en Galicia. Así o manifestou o coordinador do estudo, Ángel Ferrero Arias, xefe da Unidade do IGME en Galicia. Resaltou que “Galicia es una de las primeras comunidades autónomas de España en cuanto al valor de su producción minera, que supera los 387 millones de euros y genera 6.300 empleos directos”. Representa o segundo sector económico da comunidade, aportando o 1,5% do PIB, cunha facturación superior aos 700 millóns de euros.\nGalicia lidera a extracción de lousa, granito, cuarcita ornamental e cuarzo, ao tempo que é unha importante produtora de áridos\nDas máis de 1.800 unidades de explotación mineira que existen en Galicia, unhas 490 mateñen unha actividade máis ou menos continuada. Delas extráense un total de 26 substancias diferentes, entre as que destacan os granitos e as lousas, de xeito que a comunidade galega é unha das rexións máis importantes a escala mundial na produción destas rochas para pedra natural, cun elevado valor ornamental. Para a construción e ornamentación destaca tamén a extracción doutras rochas como calcarias (calizas), cuarcitas ou gneises.\nA construción de edificacións e viais require de diversas rochas como materia prima e en Galicia obtéñense con estes fins áridos de calcarias, cuarcitas, areíscas, anfibolitas, areas e gravas, gabros, esquistos… Algunhas rochas empréganse na industria siderúrxica, como as peridotitas que se extraen na provincia da Coruña ou calcarias extraídas na parte oriental de Galicia.\nGalicia aporta tamén á industria algúns minerais fundamentais para o desenvolvemento da sociedade. Nalgún caso, como ocorre co cuarzo para a industria metalúrxica do silicio, a comunidade galega é líder nacional. Outros minerais industriais que alcanzan proxección nacional e internacional son o caolín, para as industrias do papel e da cerámica fina; o feldespato, para a industria cerámica; arxilas, para cerámica estrutural e gres; magnesita, para a corrección de solos, alimentación animal e como neutralizador de efluentes acedos; ademais de turba, para a agricultura e a xardinería.\nEstudouse a viabilidade de implantación de novas plantas de envasado de auga mineral e instalacións termais en Galicia\nPola súa parte, o libro “Historia y evolución científica y técnica del conocimiento de las aguas minerales de Galicia” recolle os resultados dos traballos realizados nos últimos anos sobre as augas minerais e termais de Galicia. Estes estudos inclúen a análise de viabilidade de implantación de novas plantas de envasado de auga mineral e de novas instalacións termais.\nA coordinadora do equipo que realizou este estudo, María del Mar Corral Lledó, directora adxunta do departamento de Investigación en Recursos Xeolóxicos do IGME, manifestou que “Galicia es una región privilegiada en relación a sus aguas minerales y termales”. Así, dos dezanove dominios hidrominerais que existen en España, no dominio no que se encadra Galicia definíronse dez subdominios, que, segundo os expertos, presentan unha notable diversidade en canto ás características das augas minerais e termais que albergan.


O Rotogal Boiro Voleibol prosegue o camiño sobre o arame da eliminación contra o Unicaja Almería – O Barbanza\nO Rotogal Boiro Voleibol prosegue o camiño sobre o arame da eliminación contra o Unicaja Almería\nM. A.- Segunda entrega do play off de cuartos de final da Superliga. O Rotogal Boiro Voleibol, que carece de marxe de erro trala derrota padecida o pasado sábado (0-3), visita ao Unicaja Almería mañá ás 20.30 horas no Pavillón Moisés Ruiz. Os galegos tratarán de estirar unha eliminatoria que arrincou con marcada cor andaluza e, en principio, o técnico Marcelo Benavídez contará con todos os seus efectivos para buscar a proeza.\nTras o contundente revés sufrido o pasado sábado na estrea da eliminatoria, o Rotogal Boiro Voleibol tentará facer borrón e conta nova para recuperar sensacións e nivel competitivo ante un Unicaja Almería que dominou con man de ferro o encontro disputado na Cachada. A receita de Marcelo Benavídez para elevar as opcións de éxito pasa por rebaixar a cantidade de erros que o seu equipo cometeu no primeiro episodio da batalla contra os andaluces.\nO Unicaja Almería, pola súa banda, tratará de aplicarse coa mesma firmeza que exhibiu o pasado sábado, cando rubricou un partido con escasas fisuras e un control humillante. O central Miguel Ángel Fornés, o oposto Pavel Kukartsev e o receptor Javier Jiménez Scull foron tres dos alicerces dos andaluces no primeiro partido da serie celebrado en Boiro. Pero o fondo de armario dos de Manuel Berenguel é moi amplo, con outros xogadores como Juanmi González Limón ou Igor Jovanovic como dous dos seus principais expoñentes.\nNo caso de que o Rotogal Boiro Voleibol consiga o triunfo, o terceiro partido da serie disputaríase o sábado ás 19.30 horas no pavillón do Unicaja Almería.\nGaby del Carmen, do Rotogal Boiro Voleibol\nPlay off polo título 2021-2022\nRotogal Boiro Voleibol, 0-Unicaja Almería, 3\nRotogal Boiro Voleibol, 3-Unicaja Almería, 0\nUnicaja Almería, 3-Rotogal Boiro Voleibol, 0\nCopa do Rei 2022\nUnicaja Almería, 3-Rotogal Boiro Voleibol, 2\nRotogal Boiro Voleibol, 1-Unicaja Almería, 3